# Victoria (Rouantelezh-Unanet)

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Ar briñsez Alexandrina Victoria of Kent (Londrez, 24 a viz Mae 1819 – Enez Wight, 22 a viz Genver 1901) a renas war ar Rouantelezh-Unanet e-pad 63 ha 216 devezh bloaz adalek an 20 a viz Mezheven 1837 betek he marv. Adalek ar 1añ a viz Mae 1876 e voe lakaet da Impalaerez India.
Ar priñs Edward, dug Kent ha Strathearn, pevare mab ar roue George III, a oa he zad, hag ar briñsez Victoria von Sachsen-Coburg-Saalfeld e oa he mamm. Goude marv he zad e 1820 e voe desavet gant he mamm. Dre ma varvas ivez tri breur divugel George III e voe lakaet da rouanez d'he 18 vloaz.
Daoust dezhi na vezañ e penn ar gouarnamant ne baouezas ket a-hed he ren da levezoniñ dre guzh an dibab ministred ha politikerezh ar vro?
E 1840, d'an oad a 21 bloaz, e timezas d'he c'henderv ar priñs Albert von Sachsen-Coburg-Gotha. Nav bugel o doe, a zimezas d'o zro da diegezhioù real ha nobl en Europa a-bezh, alese he lesanv Grendmother of Europe, "Mamm-gozh Europa". Pa voe intañvez e 1861, oadet a 42 vloaz, e kañvaouas kement ma paouezas d'en em ziskouez. Peogwir e chome kloastret ar rouanez e voe kreñvaet ar republikanouriezh e Breizh-Veur, hogen adalek ar bloavezhioù 1880 e voe karet gant he fobl en-dro.
Goude he zremenvan d'an oad a 81 bloaz ec'h eas he eil mab, Edward, da roue dindan an anv Edward VII.

## Diskennidi

* Tiegezh Victoria e 1846, poltredet gant Franz Xaver WinterhalterA gleiz da zehou : Alfred, Albert, ar rouanez, he fried, Alice, Helena ha Victoria
| Anv | Ganedigezh | Marv | Priedoù ha bugale$^,$ |
| Victoria, Princess Royal | 21/11/1840 | 05/08/1901 | Dimezet e 1858 d'ar priñs Friedrich, pennhêr Prusia, goude Friedrich III Alamagn, Roue Prusia (1831–1888) 4 mab (Wilhelm II Alamagn en o zouez) 4 merc'h (Sophia, Rouanez Gres en o zouez) |
| Albert Edward, Priñs Kembre, goude Edouarzh VII | 09/11/1841 | 06/05/1910 | Dimezet e 1863 da Alexandra Danmark (1844–1925) 3 mab (George V en o zouez) 3 merc'h (Maud Kembre, Rouanez Norvegia, en o zouez) |
| Alice | 25/04/1843 | 14/12/1878 | Dimezet e 1862 da Ludwig IV von Hessen und bei Rhein (1837–1892) 2 vab 5 merc'h (Alexandra, Impalaerez Rusia en o zouez) |
| Alfred, Dug Sachsen-Coburg und Gotha, Dug Edinburgh, Amiral al Lestraz | 06/08/1844 | 31/07/1900< | Dimezet e 1874 da Varia Aleksandrovna Rusia (1853–1920) 2 vab (1 ganet marv) 4 merc'h (Marie, Rouanez Roumania en o zouez) |
| Helena | 25/05/1846 | 09/06/1923 | Dimezet e 1866 da Christian Schleswig-Holstein-Sonderburg-Augustenburg (1831–1917) 4 mab (1 ganet marv) 2 verc'h |
| Louise, Dugez Argyll | 18/03/1848 | 03/12/1939 | Dimezet e 1871 da John Douglas Sutherland Campbell (1845–1914), Markiz of Lorne, goude 9vet Dug Argyll, ivez Penngouarnour Kanada (1878–83) Bugel ebet |
| Arthur, Dug Connaught ha Strathearn, Field Marshal, Penngouarnour Kanada(1911–1916) | 01/05/1850 | 16/01/1942 | Dimezet e 1879 d'ar briñsez Louise Margaret Prusia (1860–1917) 1 mab 2 verc'h |
| Leopold, Dug Albany, | 07/04/1853 | 28/03/1884 | Dimezet e 1882 d'ar briñsez Helena Waldeck ha Pyrmont (1861–1922) 1 mab 1 verc'h |
| Beatrice | 14/04/1857 | 26/10/1944 | Dimezet e 1885 da Henry of Battenberg (1858–1896) 3 mab 1 verc'h : Victoria Eugenie, Rouanez Spagn |

## Pennadoù kar

* Rouaned ar Rouantelezh-Unanet

## Notennoù ha daveoù

* ↑ Whitaker's Almanack (1900), p. 86. London : Stationery Office, 1998 (ISBN 0-11-702247-0)
* ↑ Whitaker's Almanack (1993), pp. 134–136. London: J. Whitaker and Sons, 1993 (ISBN 0-85021-232-4)